*Projekts*

LATVIJAS REPUBLIKAS MINISTRU KABINETS

2021.gada Noteikumi Nr.

Rīgā (prot. Nr.            . §)

**Grozījums Ministru kabineta 2005.gada 30.augusta noteikumos Nr.662
“Akcīzes preču aprites kārtība”**

*Izdoti saskaņā ar likuma*

*“Par akcīzes nodokli” 2.panta septīto daļu,*

*18.panta ceturto daļu, 21.panta otro daļu un*

*Alkoholisko dzērienu aprites likuma*

*3.panta sesto daļu*

Izdarīt Ministru kabineta 2005.gada 30.augusta noteikumos Nr.662 “Akcīzes preču aprites kārtība” (Latvijas Vēstnesis, 2005, 138.nr.; 2006, 208.nr.; 2008, 162.nr.; 2009, 157., 201.nr.; 2010, 34., 51./52., 138.nr.; 2012, 25.nr.; 2013, 223.nr.; 2014, 64.nr.; 2016, 50., 194., 234.nr.; 2018, 240., 244.nr.; 2020, 16.nr.,112.nr., 248.nr.) šādu grozījumu:

Papildināt noteikumus ar 62.1 punktu šādā redakcijā:

“62.1 Komersants bez speciālas atļaujas (licences) degvielas mazumtirdzniecībai saņemšanas ir tiesīgs realizēt no tāda komersanta speciālajā atļaujā (licencē) degvielas mazumtirdzniecībai norādītās darbības vietas šajā darbības vietā iegādāto degvielu, kuram ir speciālā atļauja (licence) degvielas mazumtirdzniecībai un kurš šī komersanta vārdā un interesēs nodrošina pircēja iegādātās degvielas uzpildi, ievērojot, ka:

62.1 1. komersants ir noslēdzis līgumu ar attiecīgu komersantu, kuram ir speciālā atļauja (licence) degvielas mazumtirdzniecībai, par degvielas iegādi un tās tālāku realizāciju šā komersanta speciālajā atļaujā (licencē) degvielas mazumtirdzniecībai norādītajā darbības vietā;

62.1 2. komersants ir noslēdzis līgumu ar degvielas pircēju par degvielas tirdzniecību komersanta, ar kuru ir noslēgts šo noteikumu 62.1 1.apakšpunktā minētais līgums, speciālajā atļaujā (licencē) degvielas mazumtirdzniecībai norādītajā vietā.”

Ministru prezidents A. K. Kariņš

Finanšu ministrs J. Reirs